Doubles en MU hou sportdag | Netwerk24
Doubles en MU hou sportdag
Double Foot Shooters en Manchester United het Sondag 6 Mei, in die Fanie Otto-stadion in De Wet ’n baie geslaagde sportdag onder die vaandel van Cape Winelands Landelike Liga aangebied.
Verskeie netbalwedstryde is ook op die dag gespeel.
Manchester United, onder leiding van Sammy Pekeur, het sommer met die intrapslag De Wet United 4-0 kafgedraf.
Manchester se ster doelskieter, Tomlin Phillipus, het ’n puik tweekuns aangeteken terwyl Keagan Pietersen en Licoln Appels die ander doele aangeteken het. Phillipus is ook as die speler van die wedstryd aangewys.
Doubles het in sy eerste stryd die gedugte Spartans van Avianpark 2-0 geklop. Spartans het beïndruk deur sy goeie balverspreiding en Doubles hard laat werk vir hul sege.
Zadian van der Merwe en Mahmud Sahabodien het Doubles se doele aangeteken.
Waldo Verhoog (verdediger) is aangewys as die speler van die wedstryd.
NID het ook puik sokker gespeel en De Wet United in sy eerste wedstryd
1-0 geklop. Saphiwe Sinvuyo het NID se doel geskop.
Ander uitslae van die dag was:
1. Spartans 3-1 Manchester United
2. NID 2-0 Spartans
3. DFS 6-0 De Wet
4. NID 2-1 DFS